‫- הסיפור שלא סופר -‬
‫מוקד חירום, איך אפשר לעזור?‬
‫האנשים האלה משוגעים.‬
‫הם עוקבים אחרינו. הם מטרידים אותנו.‬
‫מה שמך?‬
‫מייקל בריסון.‬
‫ב-ר-י-ס-ו-ן.‬
‫ירו לי בלב!‬ ‫-בסדר...‬
‫וסטמיל דרייב 411.‬
‫מספר 411.‬
‫ספורטאי אולימפי לשעבר‬ ‫מואשם בשני סעיפי ניסיון לרצח.‬
‫הוא ירה ברוכבת שחיה והתאמנה בחווה שלו‬ ‫ופצע אותה אנושות.‬
‫זאת מלחמה, והיא תטופל ברגע זה.‬
‫אנחנו תחת מצור כאן.‬
‫מהמשטרה נמסר שכאשר השוטרים הגיעו‬ ‫הם מצאו אישה שנורתה מספר פעמים‬
‫ואת הספורטאי האולימפי לשעבר מייקל בריסון.‬
‫למייקל בריסון מצפות שישים שנה בכלא.‬
‫עורכי הדין שלו מתכוונים‬ ‫להשתמש בהגנת אי שפיות.‬
‫אסטרטגיה נדירה.‬
‫הוא טוען שלורן השתמשה ברשתות החברתיות‬ ‫כדי לדחוק בו עד שנשבר.‬
‫הם לקוחות של אורוות הסוסים שלנו.‬
‫המצב הולך ומחמיר יותר ויותר.‬
‫אנחנו חוששים לחיינו.‬
‫מייקל בריסון נדחק אל מעבר לקצה‬ ‫על ידי לורן קאנרק.‬
‫האם הרשתות החברתיות‬ ‫יכולות להיות נשק במובן מסוים?‬
‫הדברים שלורן קאנרק עשתה לו היו נוראים!‬
‫הוא לא זכר דבר ממה שקרה בתקרית הזאת.‬
‫קשה לי להאמין‬ ‫שאפשר לירות במישהי ולא לזכור.‬
‫הוא צייר ציור בבית המשפט.‬
‫זה משחק. אתם צופים בתאטרון.‬
‫אין הפרעת זיכרון‬ ‫שקורית בדיוק כשמישהו מבצע פשע.‬
‫כשהוא פתח את הכספת ולקח את הנשק הוא ידע‬
‫בדיוק מה הוא מתכוון לעשות.‬
‫אני לוקח את חיי בחזרה.‬
‫אני מאבדת המון דם.‬
‫בסדר, גברת...‬ ‫-וושינגטון טאונשיפ.‬
‫בסדר, את בווסטמיל 411‬ ‫בוושינגטון טאונשיפ. בסדר?‬
‫אני...‬ ‫-בסדר, גברת, איפה...?‬
‫- הירי בהות'ורן היל -‬
‫ב-7 באוגוסט, 2019,‬ ‫אישה נורתה בחוות סוסים בניו ג'רזי‬
‫בתקרית אלימה שטלטלה‬ ‫את ענף הרכיבה האמנותית.‬
‫הצדדים המעורבים עדיין עוסקים בנושא‬
‫וטרם הצליחו לסגור את המעגל.‬
‫רוב האנשים יודעים כבר בגיל ארבע או חמש‬
‫אם הם אנשים של סוסים או לא.‬
‫אני ידעתי בדיוק בגיל הזה.‬
‫אני אדם של סוסים.‬
‫סימפוני!‬
‫יש לי שישה סוסים.‬
‫לכל אחד מהם יש אישיות נפרדת לגמרי.‬
‫איווי, בואי הנה.‬
‫ברגע שאת נכנסת לאסם, הם תמיד מחכים לך.‬
‫מי הילד הטוב שלי?‬
‫אני חושבת שאפילו מישהו‬ ‫שלא היה אף פעם קרוב לסוס,‬
‫אם תביאו אותו אליי,‬
‫אני אראה לו נס.‬
‫אני אראה לו למה סוסים הם מיוחדים.‬
‫כשאלוהים ברא את הסוס,‬
‫הוא אמר ליצור המופלא,‬
‫"יצרתי אותך שונה מכל יצור אחר".‬
‫הם משהו מתוך ספר סיפורים.‬
‫הם כמו אגדה.‬
‫סוסים הם חיות נפלאות, נפלאות.‬
‫הם מלווים את בני האדם‬
‫מזה אין-לדעת-כמה אלפי שנים.‬
‫אוהבי סוסים הם אנשים שמבינים‬
‫שסוסים הם לא סתם דברים שאפשר לראות‬
‫אוכלים עשב בשטח של מישהו.‬
‫"נערת סוסים" היא מישהי שאוהבת סוסים?‬
‫כן, אבל זאת אנרגיה...‬ ‫-או שאוהבת לרכוב על סוסים?‬
‫שלום.‬
‫באמריקה יש יותר משמונה מיליון סוסים,‬
‫וייתכן שפי שניים רוכבים.‬
‫אבא שלי תמיד היה שואל,‬
‫"לא משעמם לך לעלות על סוס ולרכוב עליו?"‬
‫ואני כזה, "מה?‬
‫"לרכוב על סוס זה הדבר הכי מרגש בעולם!"‬
‫בואי.‬
‫נראה שהיא הולכת.‬
‫אני מסוג האנשים שאנשים מיד אוהבים אותך,‬
‫ואומרים, "כן, אני מסתדר איתך, בטח".‬
‫אבל יש אחרים‬
‫שאני נראית להם קצת חזקה לפעמים.‬
‫"למה היא נשמעת כל כך פריבילגית?"‬
‫הם תמיד משתמשים במילה "פריבילגית".‬
‫אין בי שום דבר פריבילגי.‬
‫אני עובדת קשה מאוד במה שאני עושה.‬
‫אני אעשה את זה, תודה.‬
‫רוצה לעשות את זה?‬ ‫-רגע.‬
‫תגלגל את זה יותר הדוק מהרגיל.‬
‫כאילו, תתחיל לגלגל יותר הדוק מהרגיל.‬
‫נראה לי שאני צריכה לבדוק את זה שוב.‬ ‫-מה?‬
‫נראה לי שאני צריכה לבדוק את זה שוב.‬
‫אם משקיעים במשהו מספיק זמן,‬ ‫אז משתפרים בו יותר ויותר.‬
‫ובענף הזה, אם יש לך סבלנות,‬
‫האנשים הנכונים יגיעו ויעזרו לך.‬
‫במרץ 2018,‬
‫המאמנת שלי באותו זמן הזכירה את השם,‬
‫"אני הולכת לקליניקה אצל מייקל בריסון".‬
‫בתחרות הגרנד פרי ספיישל,‬ ‫ספיר ומייקל בריסון.‬
‫חיפשתי אותו בגוגל‬
‫וראיתי שהוא היה בנבחרת האולימפית ב-2008.‬
‫אני לא אומרת שאני מצפה להיות באולימפיאדה.‬
‫המטרה שלי כרוכבת הייתה המסע עצמו.‬
‫רציתי לרכוב על הסוסים שלי כל יום,‬
‫וללמוד כל מה שאפשר ללמוד‬
‫ממישהו שיודע יותר ממך.‬
‫התחלתי לעסוק ברכיבה כשהייתי ילד.‬
‫הייתי כישלון די אדיר בקפיצות.‬
‫ורכיבה אמנותית הייתה הדבר שנמשכתי אליו,‬
‫כי הייתי טוב בו.‬
‫"דרסאז'" היא מילה צרפתית‬ ‫שפירושה "אימונים".‬
‫זה יופי בתנועה.‬
‫נשים על סוסים, וגם גברים.‬
‫יש לענף היסטוריה ארוכה מאוד.‬
‫הרכיבה האמנותית מבוססת על רכיבה בשדה הקרב,‬
‫שם הסוס היה צריך ללמוד‬ ‫לנוע הצידה, קדימה ואחורה‬
‫ולמלא בצייתנות את פקודות הרוכב.‬
‫עושים את זה במנח מסוים של הראש,‬
‫מנח מסוים של הגוף.‬
‫הכול חייב להיות הרמוני וקצבי.‬
‫וצריך קודם כול להנחיל לסוס את הדברים האלה.‬
‫העניין באילוף סוס‬ ‫הוא ללמד את הסוס לקבל את העזרים שלך,‬
‫את הרגליים שלך, את הידיים שלך,‬
‫כך שהסוס ילמד להגיב ולקבל את הרוכב.‬
‫זאת עבודה קשה מאוד.‬
‫אנחנו מבקשים מסוסים לתפקד‬
‫בשיא יכולת ההתעמלות והאתלטיות שלהם.‬
‫אך הם צריכים לעשות זאת‬ ‫כפי שרקדנית אמורה לקפוץ,‬
‫כך שזה ייראה קל.‬
‫האולימפיאדה היא תחרות מעניינת מאוד,‬
‫ובפרט כשמדובר בענף הרכיבה.‬
‫יש 25 אולימפיאדות בכל מאה.‬
‫ארבעה אנשים משתתפים ברכיבה אמנותית.‬
‫זה אומר שיש לכל היותר‬ ‫מאה אנשים בכל מאה שנה‬
‫שמייצגים את ארצם‬ ‫ברכיבה אמנותית באולימפיאדה.‬
‫שתיים, אחת, הצתה.‬
‫זה בערך מספר האנשים שטסו בטיל לחלל.‬
‫אבל אני רואה בעצמי מתחרה סביר.‬
‫אני חושב שאני מאלף סוסים מצוין.‬
‫האם זה הוגן והגיוני כלפי הסוס,‬
‫והאם הוא יבין מבחינה מנטלית‬ ‫מה אני מבקש ממנו?‬
‫רוב אנשי הסוסים המקצועיים, כולל אותי,‬
‫מתפרנסים בדרכים שונות.‬
‫אנחנו לוקחים רוכבים וסוסים‬ ‫לאימון באורוות שלנו.‬
‫מישהו מביא אליך את הסוס שלו.‬
‫אני אומר, "אני אחזיק את הסוס באורווה שלי".‬
‫יש לקוחות שאני רוכב על הסוס,‬ ‫והם לא רוכבים.‬
‫אחרים רוצים שאלמד אותם כל יום,‬ ‫אני או מישהו מהצוות שלי.‬
‫זה העניין במגע ובדחיפה.‬
‫אם הם מתנהגים לא נכון,‬ ‫את מרגישה את זה קודם.‬
‫הבנת אותי?‬
‫העברתי סמינר‬ ‫לאחת מרוכבות הגרנד פרי המובילות שלי‬
‫בתחילת 2018.‬
‫והיא אמרה, "דרך אגב, אני אבוא בחודש מרץ.‬
‫"אני רוצה להביא איתי תלמידה‬ ‫שתתאמן במשך חודש.‬
‫"קוראים לה לורן קאנרק".‬
‫לורן קאנרק התקשרה אליי,‬
‫והשתפכה על זה שהיא יודעת מי אני‬
‫ושהיא קראה על ההצלחות שלי.‬
‫היא רצתה לבוא להתאמן,‬ ‫ואמרה שזה יהיה כבוד גדול.‬
‫הוא אמר, "את צריכה‬ ‫להתאמן עם הטובים מכולם.‬
‫"את צריכה להיות במקומות הכי טובים‬ ‫עם המאמן הכי טוב בנמצא.‬
‫"יש לך כל מה שצריך כדי להגיע לאולימפיאדה.‬
‫"הסוסים שלך נהדרים.‬
‫"יש לך אמביציה ומוטיבציה".‬
‫הוא פשוט מדבר מצוין.‬
‫בסוף השיחה כבר אמרתי לו,‬
‫כאילו, "איפה אני נרשמת?"‬
‫הות'ורן היל הייתה המפלט שלי.‬
‫זה היה המקום השלו שלי.‬
‫החווה הייתה בעמק יפהפה,‬ ‫שעת נסיעה מניו יורק,‬
‫והיית חושב שאתה איפשהו בטנסי.‬
‫מקום ציורי.‬
‫ובניתי חלק גדול ממנו במו ידיי.‬
‫השקעתי בו מהזיעה, הדם והלב שלי.‬
‫הוא תוכנן כמעין קמפוס.‬
‫אני הייתי מפקח על האימונים.‬
‫מי שקיבל אותי, קיבל את הצוות שלי.‬ ‫הוא קיבל את ג'סטין הרדין, יד ימיני.‬
‫הוא קיבל את מרי הסקינס גריי.‬
‫היא הייתה רוכבת אמנותית והחברה שלי בזמנו.‬
‫אני גרתי בחווה.‬
‫מרי הסקינס גריי גרה איתי ברוב הזמן.‬
‫ולורן גרה בדירה עם החבר שלה, רוב.‬
‫אבא שלה היה מעורב מאוד.‬
‫הוא אמר, "שלח לי את החשבונות, ואני אשלם".‬
‫ללורן היו אז שני סוסים,‬ ‫שמייקל היה אמור לאלף.‬
‫מייקל הזמין אותה ואמר, "במקרה יש לי מקום.‬
‫"הוא מרוהט בריהוט יפהפה,‬ ‫ולורן יכולה לגור שם".‬
‫אז אמרתי, "יופי, היא תהיה בחווה".‬
‫היא במרחק של שבע דקות הליכה מהאסם,‬ ‫שנמצא באותה כתובת.‬
‫וקבענו הכול.‬
‫ללורן היה מקום לגור,‬ ‫והיו לה שני סוסים שקיבלו אילוף.‬
‫כולם היו מאושרים.‬
‫בסדר, תישעני.‬
‫אל תיתני לה למשוך את המתג למטה. תעלי אותה.‬
‫שינוי נפלא. עוד אחד.‬
‫יש רמה ברורה של אמון שחייבת להתקיים‬
‫בין המאלף לבין הסוס.‬
‫ולמייקל ולי היה אמון כזה.‬
‫תסגרי את הרגל ותישעני.‬ ‫קחי את האף שלו למעלה והחוצה.‬
‫וואו! הללויה!‬
‫הללויה!‬ ‫-ג'וזי, תראי איך לורן משחקת אותה!‬
‫ראיתי שהוא פותר בעיות במהירות.‬
‫יופי. ידיים ביחד, תשמרי על המגע.‬
‫יופי. תמשיכי קדימה, לתוך המגע.‬
‫הוא באמת עשה מה שהוא הבטיח לעשות.‬
‫הוא הפך אותי לרוכבת יותר טובה.‬
‫אבל מהר מאוד למדתי שפחות או יותר כולם שם‬
‫היו... כמעט כת,‬
‫הייתה להם אובססיה של‬
‫"בזכותו אני אגיע לאולימפיאדה".‬
‫הוא אמר,‬ ‫"האולימפיאדה היא לא יעד, היא חלום".‬
‫כאילו, "זה החלום של כל אחד מהאנשים פה".‬
‫אז חשבתי, "יופי להם.‬
‫"יש להם חלום.‬ ‫לי יש חלום. לכולנו יש חלומות".‬
‫זה מראה של סמכות.‬
‫אני מסתכל עלייך ואת שעונה אחורה,‬ ‫וההתנהלות שלך אומרת לי‬
‫שאת בשליטה.‬
‫זאת סמכות.‬
‫ברכיבה אמנותית,‬ ‫יש שלושה דברים שנחוצים בשביל לנצח.‬
‫צריך מאמן טוב, רוכב טוב‬
‫וסוס טוב.‬
‫ובנוסף לכל שאר הדברים,‬
‫צריך הרבה כסף.‬
‫יש סיבה לכך שהענף מכונה "ספורט המלכים".‬
‫הנסיעות לתחרויות באירופה חיוניות‬ ‫לכל מי שמתחרה בספורט הסוסים הבינלאומי.‬
‫הטיסות הלוך ושוב‬ ‫עולות 25,000 דולר לכל תחרות,‬
‫וזה לא כולל את הטיפול בסוס,‬ ‫את הדברים שלך ואת דמי ההשתתפות.‬
‫ואז אתה חוזר, ואם יש לך משאית סוסים משלך,‬
‫ציוד ראוי לשמו עולה 125,000 דולר.‬
‫והסוס צריך פרסות בכל ארבעה שבועות,‬
‫שעולות 500 או 700 דולר.‬
‫אנחנו אומרים דברים כמו‬
‫"זה סוס זול. כמה?" חמישים אלף.‬
‫העלות מדהימה.‬
‫ג'יי-טי הוא סוס שרכשתי ב-2006.‬
‫הוא היה אתלט מדהים.‬
‫הוא היה סוס שלי ושל אשתי לשעבר.‬
‫והיה בינינו הסכם.‬
‫אני ארכב ואתחרה על הסוס בעצמי,‬
‫ואני אמכור אותו.‬
‫ג'יי-ג'יי!‬
‫שלום, ילד טוב שלי.‬
‫נפוץ מאוד אצלנו כמאלפי סוסים‬
‫לתת לרוכב פחות מיומן‬ ‫לשבת על סוס יותר מיומן,‬
‫לזמן מה, מדי פעם.‬
‫אתה שם אותם על הסוס ונותן להם להרגיש משהו.‬
‫אתה נותן להם להרגיש קצת‬ ‫מה אמור להיות בעתיד‬
‫ולאן פניהם מועדות.‬
‫ג'סטין הרדין עשה את זה עם ג'יי-טי.‬
‫הוא שם אותה על הסוס ונתן לה לרכוב עליו.‬
‫אז ג'סטין אמר, "יש לנו סוס,‬
‫"ואנחנו ממש חושבים שהוא ימצא חן בעינייך.‬
‫"אני רוצה שתתנסי איתו.‬
‫"אנחנו לא נותנים לכל אחד‬ ‫לרכוב עליו, כי למען האמת,‬
‫"לפעמים הוא קצת קשה".‬
‫וברגע הראשון שעליתי עליו,‬
‫הם אמרו, "פשוט תיזהרי, ויהיה בסדר".‬
‫עליתי עליו. הרגשתי שהוא מדהים.‬
‫יכולתי להרגיש מין כדור אנרגיה‬
‫עולה מתחת לגוף שלי.‬
‫חשבתי, "כן, יום אחד הוא יהיה שלי".‬
‫ילד טוב שלי.‬
‫יחסית לסוסים שלה,‬
‫הסוסים שלה היו כמו טויוטה קורולה.‬
‫ג'יי-טי היה קורבט.‬
‫נתנו לה לנהוג פעם אחת בקורבט.‬
‫ולמרבה הצער, זה גלגל כדור שלג במורד ההר.‬
‫פנייה חדה וישר לצד השני של הזירה.‬
‫יומיים אחרי שהיא רכבה על הסוס,‬
‫לורן פרסמה דברים ברשת,‬ ‫סרטונים שלה רוכבת על הסוס שלי.‬
‫ג'יי-ג'יי! ג'יי-טי!‬
‫רוב, אתה נראה קטנטן לידו.‬
‫ואז, ביולי 2018,‬
‫לורן קאנרק נרשמה לתחרויות עם סוס שלי.‬
‫היא הלכה ושכרה קורבט עם גג נפתח,‬
‫ואז החליטה שהיא יכולה לנהוג בה כל החיים.‬
‫היא החרימה בפועל את הסוס שלי לצרכיה,‬
‫וזה היה אסון.‬
‫- ג'יי-טי‬ ‫רישום סוס לכל חייו -‬
‫- לורן שיי קאנרק -‬
‫היא פגעה בערך שלו,‬ ‫וזה פשוט לא יכול להמשיך.‬
‫אמרתי להם,‬ ‫"אתם לא יכולים להתחרות עם הסוס הזה".‬
‫והם חיפשו אותי באורווה,‬
‫צרחו עליי וכל זה.‬
‫פחדתי מהם פחד מוות.‬
‫אני פחדן. אף פעם לא השתתפתי בקטטה.‬
‫ובאותו זמן שבו הם איימו עליי,‬
‫האבא שלח לי כל מיני הודעות.‬
‫"אני ארושש אותך ואתקע אותך בבית משפט.‬ ‫אני אשבור אותך", וכל זה.‬
‫ואני צפיתי עוד חשבון מעורך דין,‬
‫ואני מתגרש וגם שם יש לי חשבונות מעורך דין.‬
‫הייתי בפניקה.‬ ‫רציתי לא לקבל מכות ולא לקבל תביעה.‬
‫אז נכנעתי.‬
‫איימו עליי, דחפו אותי,‬
‫למעשה סחטו אותי‬ ‫כדי שאמכור את הסוס שלי במחיר הפסד.‬
‫הסיפור על התעמרות כדי לקנות סוס‬ ‫הוא השקר הכי גדול ששמעתי בכל החיים.‬
‫בסדר? נקודה.‬
‫הייתי בדרך לתחרות שמייקל אימן אותי לקראתה,‬
‫ורוב אמר לי שהורידו את ג'יי-טי מהמשאית,‬
‫ומייקל אמר שהוא לא יכול לנסוע.‬
‫אז רצתי מיד למשרד.‬
‫שאלתי את מייקל, "מה קורה עם ג'יי-טי?‬ ‫למה הוא לא במשאית?"‬
‫הוא נכנס לפניקה, הוא התחרפן.‬
‫אף פעם לא ראיתי אותו ככה.‬
‫הוא רק אמר,‬ ‫"ג'יי-טי לא יכול לנסוע לתחרות".‬
‫הוא היה צריך למכור את הסוס בהקדם האפשרי.‬
‫שאלתי, "למה? מה קורה פה?"‬
‫והוא אמר, "בגלל הגירושים".‬
‫אז אמרתי, "אולי אני אקנה אותו?‬
‫"זה יעזור קצת?"‬
‫ופתאום הוא נרגע.‬
‫הוא היה שמח מאוד לקבל את הצ'ק.‬
‫הסוס היה שלי.‬
‫הכול הסתדר.‬
‫- מוסכם. -‬
‫או ככה לפחות חשבתי.‬
‫היי.‬
‫ילד טוב, ג'יי.‬
‫תלך איתו. החגורה עליו?‬ ‫-כן.‬
‫מספיק הדוקה?‬ ‫-כן.‬
‫עצור, עצור. אלוהים, רוב.‬
‫מה?‬ ‫-תעצור בבקשה. תראה מה קרה פה.‬
‫חכי.‬ ‫עצור. תירגע!‬
‫תני לי למשוך...‬ ‫-תעזוב אותו!‬
‫מה אמרתי? עזוב את המושכות. תירגע!‬
‫רוב?‬
‫כן?‬ ‫-אני צריכה שוט.‬
‫תבדקי על השולחן.‬
‫אני לא יכולה לבדוק כלום.‬ ‫אני צריכה שוט מיד.‬
‫היי, תירגע! וואו, הוא ממש מבוהל.‬
‫בסדר. תתמקדי ותעשי את זה שוב.‬ ‫-מבאס.‬
‫לא ממש התייחסנו לרמה שלה כרוכבת.‬
‫נשווה את זה לבייסבול.‬
‫אני שיחקתי בקבוצה שהגיעה לגמר.‬
‫מרי הסקינס גריי וג'סטין הרדין היו שחקנים‬
‫בקבוצת בייסבול בליגה השנייה,‬
‫והיו כמעט מוכנים לקפוץ‬ ‫ולשחק עונה ראשונה בליגה הבכירה.‬
‫הבנת אותי?‬
‫לורן קאנרק היא...‬
‫בליגה לילדים בני תשע.‬
‫פליינג צ'יינג'. זה היה מאוחר.‬ ‫אני אעשה את זה שוב.‬
‫רוב, עכשיו! אתה מבין?‬
‫מה? יותר לאט.‬ ‫-כבר שש וחצי.‬
‫תירגע! רוב, אתה מקשיב לי?‬
‫רוב!‬ ‫-כן, קדימה.‬
‫אתה מקשיב לי?‬ ‫-לעזאזל, אני בשיחה.‬
‫איזו גסות. אני שואלת אותך...‬ ‫יודע מה? לא משנה.‬
‫אתה לא יכול לבחור עכשיו.‬
‫אני מלמד רוכבים אולימפיים,‬ ‫לא רוכבים סוג ב'.‬
‫באותה תקופה,‬ ‫מרי הסקינס לימדה את לורן מדי פעם.‬
‫מרי הסקינס, לדעתי, הייתה הכי טיפשה,‬
‫האישה שידעה הכי פחות על רכיבה.‬
‫בשלב כלשהו התחלתי לקבל מלורן הודעות‬
‫שאנשי הצוות לא עושים‬ ‫את העבודה שלהם כמו שצריך,‬
‫ושהחברה של מייקל, מרי הסקינס,‬ ‫מעודדת אותם לא לעשות את העבודה כמו שצריך.‬
‫באפריל, הלכתי לפגישה עם רוב ולורן‬
‫והחברה של מייקל, מרי הסקינס.‬
‫לורן התחילה לצעוק‬ ‫על הדברים שכולם לא עושים,‬
‫ומרי הסקינס אמרה לה,‬ ‫"את אפילו לא באה לרכוב,‬
‫"אז אל תדברי על מה שאנשים לא עושים בשבילך.‬ ‫את צריכה לעבוד".‬
‫התחיל קרב צעקות בין שתי הבנות.‬
‫ג'ונתן וגודווין ניסו להשתלט עליה,‬
‫אני ניסיתי להשתלט על מרי הסקינס.‬
‫באותה פגישה, מרי הסקינס אמרה את המילים,‬
‫"אתם צריכים ללכת".‬
‫מייקל אמר למרי הסקינס,‬ ‫"תסתמי את הפה, מרי הסקינס.‬
‫"עשיתי איתם עסק".‬
‫"תסתמי את הפה",‬ ‫זה משפט שלא אמרתי לאף אישה בחיים.‬
‫הוא אפשר לחברה שלו לעשות את זה,‬
‫במקום פשוט להגיד לחברה שלו,‬ ‫"תקשיבי, די עם השטויות".‬
‫מייקל, לכל אורך הדרך,‬ ‫ניסה לשרוף את הנר משני צדדיו,‬
‫עד שבסופו של דבר הנר נשרף עד לאמצע.‬
‫רוז, משמאל, האחוריים הימניים שלך נפוחים?‬
‫תמצמצי פעם אחת אם כן, פעמיים אם לא.‬
‫בסדר, עכשיו נחזור.‬
‫הכרתי את מייקל ב-2018.‬
‫הבת שלי נרשמה אצלו לקליניקת שליטה בסוסים.‬
‫אנשי סוסים הם מוזרים.‬
‫וזה לא יוצא דופן שיש לך לקוחות קשים.‬
‫כן, זה נדבק.‬
‫אנחנו נוטים די להתעלם מזה,‬
‫כי זה פשוט האופי של העסק.‬
‫פגשתי את לורן בפעם הראשונה‬ ‫בתחרות בפארק הסוסים בניו ג'רזי.‬
‫ילדה טובה. כן, את ילדה טובה.‬
‫ברגע שפגשתי אותה,‬
‫ידעתי שמשהו לא בסדר איתה.‬
‫רוב, מה לעזאזל קרה לתיק?‬
‫רוב, אני חושבת שלא השתמשנו ברסן ללא מתג.‬
‫רוב?‬
‫רוב, אתה שומע אותי?‬
‫האנרגיה שלה הייתה כל כך תזזיתית, מאנית,‬
‫שממש קיבלתי מיגרנה ונאלצתי להתרחק ממנה.‬
‫זה ממש הפריע לי, פשוט מורט עצבים.‬
‫זה היה נורא.‬
‫- התחברות -‬
‫- סאן טסו: אמנות המלחמה, המאה ה-6 לפנה"ס:‬ ‫סדר פעולות: הימנע ממלחמה. -‬
‫- אם לא ניתן להימנע ממלחמה,‬ ‫על הלוחם לנצח קודם כול, -‬
‫- ורק אז לצאת למלחמה. -‬
‫- פרסום -‬
‫בהות'ורן היל היה הרבה מתח‬
‫בין לורן לבין מרי הסקינס.‬
‫לורן הייתה יורה דרישות‬ ‫ומתעקשת על דברים מסוימים.‬
‫היה שם פשוט בלגן.‬
‫- המפלצת... עוד לא פגשה‬ ‫את המפלצת שמנמנמת בתוכי... -‬
‫היא ביקשה ממני חברות בפייסבוק,‬
‫אז ראיתי את הפוסטים שלה כשהם עלו.‬
‫- אולי הגיע הזמן לצאת למלחמה. -‬
‫- כל מי שבועט שוב ושוב במפלצת שנחה‬ ‫יעיר אותה בסופו של דבר ! -‬
‫אי אפשר לסרב לכל לקוח קשה,‬
‫אבל כשמשהו מתחיל לעבור את הגבול‬
‫ולהפוך מקשה למסוכן...‬
‫הרבה מהם משתמשים בדימויי שחמט.‬
‫"המלך נתפס ונהרג.‬
‫"יש להקריב את המלכה כדי להגן על הטירה.‬
‫"הטירה מתפוררת."‬
‫למי יש זמן או כוח לפרסם דברים כאלה?‬
‫בקהילת הרכיבה האמנותית,‬
‫אנשים ראו את מה שנאמר ונחרדו.‬
‫עם הדברים שכתבתי,‬
‫זה היה כדי שהוא יבין שהבעיה‬
‫היא שהחברה שלך שולטת בך.‬
‫היא לא אפשרה לי לרכוב באסם.‬
‫אני זה שהשם שלו כתוב בראש נייר המכתבים.‬
‫יש לי נשים מתוקות שרוכבות איתי‬
‫ואנשים מבוגרים וילדים.‬
‫הבת של לארה הייתה נערה בת 16 שגרה איתי.‬
‫הייתי אחראי עליה.‬
‫דאגתי מאוד בגלל המצב בהות'ורן היל.‬
‫- אני אמיצה. אני פצועה. -‬
‫- אני מי שנועדתי להיות -‬
‫- זאת אני -‬
‫- תיזהר כי אני בדרך -‬
‫הייתה עוינות בין שתי הנשים.‬
‫יכול להיות שלא קל אם יש לך גם לקוחה חשובה‬
‫וגם בת זוג,‬
‫אבל מייקל היה חייב להסתדר עם זה‬ ‫או למצוא פתרון כלשהו.‬
‫זה לא יעבוד.‬
‫את לא יכולה להיכנס לאינטרנט‬ ‫ולכתוב עלינו דברים רעים.‬
‫הוא ירד למטה פשוט כדי לצעוק עליי.‬
‫מי את חושבת שאת?‬
‫אני אהיה מחוקה בענף הזה.‬ ‫הוא יעשה שיחת טלפון אחת.‬
‫הקריירה שלי תיגמר.‬
‫הוא היה שם כדי להראות לי מי מנהל את הענף.‬
‫אבל מי מנהל את האסם שלו?‬
‫מי מנהל את העניינים? מיהם האנשים החזקים?‬
‫ומה הם יכולים לעשות?‬
‫בעולם הסוסים,‬
‫המוניטין חיוני להצלחה.‬
‫צריך לזכות במוניטין. זה לא דבר שמקבלים.‬
‫כל החיים שלך סובבים סביב דבר אחד.‬
‫אם הוא אומר,‬ ‫"אני אהרוס לך את הקריירה בטלפון אחד",‬
‫זה לא משהו שמתייחסים אליו בקלות ראש.‬
‫כי לחברים של מייקל‬ ‫באמת יש את היכולת לחסום אותי,‬
‫לגרום לי להיות מורחקת מהענף.‬
‫החיים שלי, הפרנסה שלי וקריירת הרכיבה שלי‬
‫הועמדו בסכנה.‬
‫את חושבת לעצמך, "פשוט תהרוג אותי".‬
‫אולי את לא באמת חושבת שאת רוצה למות,‬
‫אבל את חושבת, "פשוט תגמור עם זה,‬
‫"תהרוג אותי וזהו".‬
‫- איפוק. רק עוד קצת. -‬
‫לורן קאנרק נהייתה‬ ‫מאוד מוזרה ומאוד לא יציבה.‬
‫בשעה 2:45 או שלוש לפנות בוקר,‬
‫היא הסתובבה בין העצים שמאחורי האורווה‬
‫ופרסמה פוסטים מסתוריים ברשתות החברתיות.‬
‫לורן לא יצאה למתקפה.‬
‫לורן נכנסה למגננה‬
‫באמצעות פוסטים בפייסבוק, "זה מה שקורה".‬
‫למייקל היו חברים בחלונות הגבוהים,‬
‫רוכבים אולימפיים לשעבר,‬
‫וללורן היה רק את פייסבוק כדי לספר מה קורה.‬
‫היא פרסמה הודעות פומביות.‬
‫- יולי 2019‬ ‫חודש לפני התקרית -‬
‫מוקד חירום. מה כתובת האירוע?‬
‫עשיתי מה שהייתי אמור לעשות.‬
‫מה שלימדו אותנו מאז שהיינו ילדים, נכון?‬
‫להתקשר לרשויות.‬
‫אני צריך פה שוטר‬ ‫שיכריח את האנשים האלה להתאפס על עצמם‬
‫ושלא יטרידו אותנו.‬
‫אנחנו אנשים הגונים.‬
‫בסדר.‬ ‫-זה הולך לכיוון נורא.‬
‫הם מהווים סכנה לחברה.‬
‫אם אצטרך להוציא הערב צו הרחקה,‬ ‫אני אוציא אותו.‬
‫זאת מלחמה, והיא תטופל ברגע זה.‬
‫נמאס לי מהאנשים האלה.‬ ‫אני צריך שהם לא יהיו פה.‬
‫זה סכסוך אזרחי.‬
‫הוא משתמש במשטרה כנשק‬ ‫בשביל משהו שאסור להם בכלל לעשות.‬
‫הם אפילו אמרו לו, "תפסיק להתקשר אלינו.‬
‫"אנחנו לא הפתרון לסכסוך אזרחי".‬
‫לורן הייתה באסם ושמעה לחישות‬
‫על חיפוש אחרי מישהו‬ ‫שירביץ להם או משהו דומה,‬
‫והיא הייתה מדואגת.‬
‫אז דיברתי עם לורן ואמרתי,‬
‫"אני חושב שצריך סוג של מכשיר הקלטה".‬
‫מרי הסקינס, זאת הבעיה.‬ ‫השוטר לא רוצה לקחת אחריות.‬
‫הוא אומר שזה עניין אזרחי.‬
‫בגלל זה אני אומרת שצריך להמשיך להתקשר,‬
‫כי צריך להעביר את האחריות למשטרה.‬
‫היא משחקת כמו פעם.‬ ‫-היא צריכה ללמוד לקח.‬
‫עשינו את זה במחשבה שעומד להתבצע פשע.‬
‫ואם ככה,‬
‫היינו רוצים שיהיו לנו ראיות‬ ‫לכך שהם תכננו לבצע את הפשע.‬
‫- אוגוסט 2018‬ ‫שבוע לפני התקרית -‬
‫אני הולך... אני אטפל בזה.‬
‫צריך לאסור עליה להיכנס למחוז הזה.‬
‫אף אחד לא יכול‬ ‫להרחיק מישהי מהענף לכל החיים‬
‫חוץ מ"ספורט בטוח". זהו.‬
‫כן.‬ ‫-והם שמים...‬
‫- גבר בגובה 1.88‬ ‫מתעמר בי עד כדי כך שאני פוחדת. -‬
‫- זה מסובך מאוד.‬ ‫אני לא בטוחה מה לכתוב פה. -‬
‫- אבל נראה ש"ספורט בטוח"‬ ‫הוקם בדיוק בשביל זה. -‬
‫- פרסום -‬
‫אי אפשר להתקשר למשטרה ולהגיד,‬ ‫"היי, אני רוצה להגיש תלונה.‬
‫"מישהו מאיים לזרוק אותי מהענף שאני אוהבת.‬
‫"תעצרו אותו בבקשה". זה לא התפקיד שלהם.‬
‫התפקיד של "ספורט בטוח" הוא לדאוג‬
‫שאנשים שיש להם כוחות מהסוג הזה‬ ‫לא יוכלו לעשות דברים כאלה.‬
‫יש בעיה גדולה בספורט סוסים.‬
‫הרבה מאמנים הורחקו לכל החיים‬ ‫על ידי "ספורט בטוח".‬
‫הפחד הכי גדול של מייקל‬ ‫היה שהוא לא יוכל להתחרות.‬
‫- דיווח על בעיה -‬
‫התקשרתי לקו החם,‬ ‫ודיווחתי עליו ל"ספורט בטוח".‬
‫התלוננתי על התעמרות,‬ ‫הטרדה ושימוש לרעה בכוח.‬
‫אבל באותו זמן, המתשאלת כל הזמן שאלה אותי,‬
‫"יש בחווה קטינים?‬
‫"איפה הם גרים? מה הם עושים?"‬
‫שמעתי את המשאית מגיעה‬ ‫ונעצרת ממש מול האורווה.‬
‫לורן קאנרק דיברה בטלפון שלה וצעדה מצד לצד.‬
‫"אני אעשה כל מה שביכולתי‬
‫"כדי להרוס כל מה שמרי הסקינס אוהבת‬ ‫וכל מה שחשוב לה!"‬
‫למרי הסקינס היו שני ילדים קטנים.‬
‫התייחסתי אליהם כאילו שהם ילדים שלי.‬
‫היא אמרה, "אני לא מרוצה‬ ‫מזה שהאנשים האלה פה עם הילדים שלי".‬
‫- קולם של מייקל בריסון ומרי הסקינס גריי -‬
‫אם יקרה משהו, אני...‬
‫יודע מה? אתה...‬ ‫-את כבר מדברת...‬
‫כבר דיברת בימים האחרונים על עזיבה.‬
‫אני לא עוזבת אותך, מייקל.‬
‫אני לא עוזבת אותך.‬
‫ניהלנו כל מיני שיחות.‬
‫ואז הייתי מקבל הודעות מתגרות,‬ ‫כאילו שהם ידעו מה אמרתי.‬
‫לורן אמרה לי,‬
‫"עכשיו אתה יודע‬ ‫שהגברת המקסימה לא תעזוב אותך".‬
‫אמרתי למרי, "אני בטוח שמצותתים לנו,‬
‫"ואני לא יודע איך.‬
‫"איך הם שומעים אותנו?‬
‫"מישהו שתל מיקרופון?‬ ‫בטלפון של ג'סטין? אל תדברי בטלפון.‬
‫"הם מנסים לגלות מה אני עושה?"‬
‫למה צריך לעשות דבר כזה?‬
‫אתה מתחיל לחשוב‬ ‫שלקירות יש אוזניים ושלחשכה יש עיניים.‬
‫מצאתי איזה פוסט,‬
‫ואז הבנתי‬
‫שלורן קאנרק מספקת לך‬ ‫פירוט של מה שהיא עושה.‬
‫היא חייבת לספר למישהו‬ ‫אילו דברים רעים היא עשתה,‬
‫או אילו דברים רעים היא תעשה.‬
‫והיא כותבת...‬
‫אתה קורא כל מיני ממים‬ ‫על אושר ועל זה שכל יום הוא יום יפהפה.‬
‫ואז היא כותבת,‬
‫"אבל בניגוד למה שמר רוג'רס אומר,‬
‫"לא כל יום בשכונה הוא יום יפהפה.‬
‫"לפעמים השכנים אפלים,‬
‫"והם משתמשים במכשירי הקלטה סודיים‬
‫"שיום אחד הם ישתמשו בהם‬ ‫כדי להרוס לך את החיים".‬
‫- ארבעה ימים לפני התקרית -‬
‫אתמול קיבלתי הודעות שבהן...‬
‫נראה שהם מצותתים לשיחות שלי‬
‫בבניין אחר שלי פה,‬ ‫שם אנחנו יושבים ומסתתרים,‬
‫כמו בני ערובה.‬
‫המשטרה הוזעקה, שוב.‬
‫זה לא נראה טוב. אנחנו תחת מצור פה.‬
‫אנחנו מטרידים אותם, אנחנו מציקים להם.‬ ‫פגשת אותנו?‬
‫אם הם יגיעו הנה, אני לא יודע מה לעשות.‬
‫היו מעורבות או אזכור של כלי נשק?‬ ‫-לא.‬
‫- שלושה ימים לפני התקרית -‬
‫המשטרה הוזעקה בגלל סוג כלשהו של הטרדה,‬
‫כשאפילו לא הייתי באסם,‬
‫אבל החלטתי שצריך להקליט את זה,‬
‫וכרגע אני מקליטה.‬
‫תישארי פה. אל תלכי מכאן.‬
‫בסדר, אדוני. אל תגיב אליהם, בסדר?‬
‫לא, אני מדבר עם חברה.‬
‫רות קוקס הייתה לקוחה וחברה.‬
‫היא הייתה השותפה של מרי הסקינס‬ ‫בבעלות על כמה סוסים.‬
‫אז רות קוקס הייתה בדרך מצפון קרוליינה‬
‫בליל ה-2 באוגוסט.‬
‫אמרתי לרות, "הבאת את האקדח?"‬
‫כי אני יודע שהיא נוסעת עם אקדח 9 מ"מ.‬
‫היא אמרה, "כן".‬
‫אמרתי, "תביאי אותו,‬ ‫הוא חייב להיות בכספת. זה לא מקום בטוח.‬
‫"השוטר אמר לא להשאיר שום דבר במכוניות".‬
‫היא הביאה אוותו,‬
‫נכנסנו ישר למשרד שלי, ושמנו אותו בכספת.‬
‫הסיפור הזה הסלים ויצא משליטה,‬
‫ואני כל הזמן התקשרתי‬ ‫לפדרציה, למשטרה, לעורכי דין,‬
‫ופשוט אמרתי, "תשתלטו על המצב".‬
‫המצב כל כך יצא משליטה,‬
‫בליל ה-2 באוגוסט ובבוקר ה-3 באוגוסט,‬
‫שהיא הייתה בין העצים, הסתובבה סביב האורווה‬ ‫בלילה, לבושה כמו נינג'ה, כך נודע לנו.‬
‫אני הייתי פשוט בפניקה מוחלטת,‬
‫לא ידעתי מה לעזאזל יקרה.‬
‫הם יהרגו מישהו? הם ישרפו את האסם?‬
‫מה הולך לקרות?‬
‫הם משוגעים. הם מטרידים אותנו.‬
‫הם... הם מציקים לנו.‬
‫אתמול היה פוסט בפייסבוק.‬ ‫-חכה רגע.‬
‫זה פוסט מטריד בפייסבוק‬ ‫שנמצא שם עכשיו, נכון?‬
‫אתמול בלילה הוא היה.‬
‫"כולם צריכים לדאוג.‬
‫"אני לא אחראית על מה שאישיות אחרת שלי עושה‬
‫"כשמאיימים עליה."‬
‫זה לא שפוי.‬
‫יש לי משפחה.‬
‫ניסיתי לעשות הכול כמו שצריך.‬
‫הכול.‬
‫זעקתי לעזרה.‬
‫אנחנו חוששים לחיינו.‬
‫תגיעו הנה ותסדרו את זה.‬
‫זה מה שאזרח אחראי עושה.‬
‫והם אמרו לי ללכת לעזאזל.‬
‫זאת פעם שלישית. ואני לא מקבל פתרון.‬
‫אני חי את חיי בקהילה שלי, בקהילה שיצרתי.‬
‫אנשים באו והלכו.‬ ‫הכרנו חברים, חגגנו בחג המולד,‬
‫חגגנו בחג ההודיה.‬
‫יכולתי לשים עצי הסקה בתנור‬ ‫ולהסתכל על הלברדור ישן מולו.‬
‫יכולתי לצאת ולחטוב עצי הסקה בעצמי.‬
‫זה היה ציורי.‬
‫ואז הנוודים האלה הגיעו.‬
‫וקראתי להם טרוריסטים. זה בדיוק מה שזה היה.‬
‫הם עשו לי פיגוע.‬
‫אני לוקח את חיי בחזרה.‬
‫- 7 באוגוסט, 2019‬ ‫יום התקרית -‬
‫עמדתי בחצר וראיתי ואן אפור מתקרב.‬
‫הוא עצר בתוך החצר ממש לידי,‬
‫וזאת הייתה אישה עם שיער כהה.‬
‫והיא אמרה, "אני מהשירות להגנת הילד".‬
‫היא רצתה לדבר,‬ ‫אז הלכתי למשרד והבאתי שני כיסאות.‬
‫ישבתי בכיסא. היא ומרי הסקינס ישבו.‬
‫"מר בריסון, אני לא צריכה אותך,‬ ‫אני צריכה את גברת גריי", והן סגרו את הדלת.‬
‫עמדתי בחדר המועדון.‬
‫אני יכול להישבע שעמדתי שם‬ ‫ושמעתי את המילים "התעללות מינית".‬
‫ואני זוכר שהגוף שלי היה באלף מעלות.‬
‫כאילו שמבער התפוצץ עליי.‬
‫כל סנטימטר בגוף שלי הזיע ונשרף.‬
‫הרגשתי שמישהו‬ ‫כרך חבל סביב הצוואר שלי והידק אותו.‬
‫לא יכולתי לנשום. כאילו...‬
‫אני זוכר שלקחתי את הטלפון. "למי להתקשר?‬
‫"אני אתקשר למשטרה. לא, הם לא יעזרו.‬ ‫אף אחד לא יכול לעזור."‬
‫אני זוכר שהייתה לי סחרחורת, והאורות, ככה...‬
‫ופשוט איבדתי את שיווי המשקל ובום...‬
‫אני זוכר שאיבדתי את שיווי המשקל,‬ ‫שהיה חושך, ואז זה נגמר.‬
‫התחלתי לשמוע חלוקי נחל.‬
‫בהתחלה בקושי,‬
‫ואז יותר ויותר חזק.‬
‫אז מיד רצתי למעלה במדרגות וקראתי לרוב.‬
‫מייקל פה.‬
‫לא ידעתי למה. אני...‬
‫לא החלפנו מילים ולא דיברנו כבר כמה ימים.‬
‫רוב ירד בשתי המדרגות הקטנות במרפסת.‬
‫הוא אמר, "מייקל, מה אתה רוצה?"‬
‫הוא אמר, "איך נסיים את זה?‬ ‫אני לא רוצה מלחמה".‬
‫אז ניגשתי אליו.‬
‫והוא פשוט בהה בי.‬
‫משהו היה פשוט לא בסדר.‬
‫ואז, מיד, מייקל שלף אקדח,‬
‫וירה בי. בום, בום.‬
‫מוקד חירום. מה הכתובת...?‬ ‫-ירו לי בלב.‬
‫בסדר.‬ ‫-וסטמיל דרייב 411...‬
‫וסטמיל דרייב 411.‬ ‫-גברתי, איפה את?‬
‫אני מאבדת המון דם.‬
‫מייקל בריסון ירה בי.‬
‫תפסיק לזוז!‬
‫הלו?‬ ‫-אדוני?‬
‫יש אמבולנס בדרך?‬
‫השוטרים בדרך, בסדר?‬
‫הייתי בסיור תנועה.‬
‫בזמן המשמרת, קיבלנו דיווח על ירי‬
‫בווסטמיל דרייב 411.‬
‫השיחה הייתה לחוצה,‬
‫והמוקד לא היה יכול לספק הרבה מידע.‬
‫כשנכנסתי לשביל הגישה,‬ ‫פתחתי את הדלת בצד הנהג,‬
‫ושלפתי את האקדח שלי.‬
‫אם תזוז, אני ארצח אותך!‬
‫הבנת אותי?‬ ‫-ירו בי!‬
‫הבנת אותי?‬
‫ראיתי גבר אחד על הרצפה עם הפנים למטה,‬ ‫וגבר אחר על הגב שלו,‬
‫גם עם הפנים למטה,‬
‫ואישה מטרים ספורים שמאלה מהם,‬
‫שנראתה כאילו היא נורתה.‬
‫צעקתי, "איפה היורה?"‬
‫הוא היורה, הנה!‬
‫הנה!‬
‫האקדח מתחתיו.‬
‫הפכתי את מר בריסון.‬ ‫היד שלו הייתה מתחת לגוף.‬
‫היה שם אקדח 9 מ"מ עם המנגנון נעול מאחור‬
‫ממש ליד כף היד שלו.‬
‫אבטחתי את הנשק.‬
‫ואז הפניתי את תשומת לבי לגברת קאנרק.‬
‫אטמי חזה!‬
‫תביא אטמי חזה!‬
‫ירו בך רק פעם אחת?‬
‫היא הייתה אפורה מאוד ולא ממש דיברה הרבה.‬
‫היא אמרה, "תעזור לי", כמה פעמים.‬
‫על סמך המראה שלה, היה סיכוי סביר‬
‫שהיא לא תשרוד את הפציעה.‬
‫כששוטרים נוספים הגיעו לזירה,‬ ‫הרחקנו את מר בריסון.‬
‫הושבנו אותו כנגד נגרר עם ציוד גינון,‬
‫שם הוא חיכה לטיפול רפואי.‬
‫בזמן שהוא ישב שם עם גבו לנגרר,‬
‫הוא פשוט בהה למרחקים‬
‫ואמר שלוש פעמים, "היו לי חיים טובים".‬
‫הגעתי לבית החולים, ולא היה לי מושג מה קרה.‬
‫איזה רופא בא ואמר,‬
‫"אנחנו לא מצליחים‬ ‫להרים את לחץ הדם שלה. נצטרך..."‬
‫אני לא זוכר בדיוק מה הוא אמר,‬
‫אבל הם היו צריכים להכניס אותה לניתוח‬ ‫ולתת לצוות הטראומה לעבוד.‬
‫עכשיו הבנו שזה רציני,‬
‫וזה היה ביום רביעי, נדמה לי,‬
‫ויכולנו לראות אותה, נדמה לי, והיו לה...‬
‫המון צינורות בפה ובאף, תחבושות ו...‬
‫פשוט לא ידענו אם היא תשרוד או לא.‬
‫פתחתי את העיניים.‬
‫לא ידעתי איפה אני... בכלל.‬
‫ראיתי צינורות יוצאים מצד שמאל של הבטן שלי,‬
‫וראיתי מכונות.‬
‫ראיתי מכונות בכל מקום.‬
‫ואז התחלתי לחשוב,‬
‫"אולי אני לא בלימבו‬ ‫או באיזה מקום בין העולמות.‬
‫"אולי אני בבית חולים.‬ ‫אבל למה אני לא זוכרת כלום?‬
‫"למה אני לא זוכרת איך...‬ ‫למה אני לא זוכרת איך הגעתי הנה?"‬
‫אז אמא שלי נכנסת עם חיוך.‬
‫היא אמרה, "עברת ניתוח.‬
‫"עכשיו התעוררת, והיית בתרדמת.‬
‫"הרופאים תכף ייכנסו".‬
‫ואת מתחילה להיזכר לאט לאט‬ ‫בחלקים קטנים ממה שקרה.‬
‫רציתי להגיע כבר לבית המשפט‬ ‫ולהעיד על מה שקרה.‬
‫זה תיק קל.‬
‫מה כבר יכול להשתבש?‬
‫ספורטאי אולימפי אמריקאי נאשם בניסיון לרצח.‬
‫הוא היה חבר‬ ‫במשלחת האולימפית לבייג'ינג ב-2008‬
‫וזכה בפרס רוכב הסוסים הבינלאומי לשנת 2009.‬
‫מהמשטרה נמסר שחקירת התקרית עדיין בעיצומה.‬
‫העירו אותי.‬
‫ואני זוכר שהסתכלתי על הזרוע שלי,‬
‫והיא הייתה עטופה במשהו מהכתף עד כף היד.‬
‫לא יכולתי לכופף אותה,‬ ‫והסתכלתי ואמרתי, "מה נסגר?"‬
‫"אני רוצה את עורך הדין שלי."‬
‫אני חושב שאני הכי טוב שיש במה שאני עושה.‬
‫אני לא מפרסם את עצמי.‬
‫אין לי אתר.‬
‫יש לי רק 43 שנה‬ ‫בהן השקעתי את לבי ונשמתי בכל תיק.‬
‫הם משתלטים על המוח שלי, על הנשמה שלי,‬
‫ואני נותן את כל מה שיש לי,‬
‫כי בכל פעם שאני מייצג במשפט,‬ ‫אני מחזיק חיים של מישהו בידיים שלי.‬
‫נסעתי לבית המעצר במחוז מוריס,‬
‫והכניסו אותי לחדר.‬
‫פתאום הדלת נפתחה,‬
‫ומייקל דידה פנימה.‬
‫הוא סיפר לי...‬
‫אני לא זוכר שהייתי בזירה.‬
‫מישהי הרסה לי את החיים,‬ ‫והיא עשתה את זה בכוונה.‬
‫בהתחלה לא הייתי בטוח שאני מאמין,‬
‫אבל הוא התחיל לספר לי‬ ‫על האישה הזאת, לורן קאנרק.‬
‫היא התחילה לתקוף אותי בפייסבוק.‬
‫וזאת הייתה מתקפה ללא הפסקה.‬
‫היא אמרה, "המלך צריך למות,‬ ‫המלכה צריכה למות, הנשק חם".‬
‫מי מצותת למישהו אחר?‬
‫מה את מתכננת לעשות לנו?‬
‫התקשרתי לכולם,‬ ‫מפדרציית הרכיבה ועד ולמשטרה,‬
‫ביקשתי את המפקד, ביקשתי בלשים,‬
‫אימיילים, טלפונים,‬
‫משטרת וושינגטון טאונשיפ.‬
‫אני יודע את המספר בעל-פה, 908-876-3232.‬
‫כשחשבתי איך לגשת למקרה של מייקל,‬
‫היה ברור שהגנה פסיכיאטרית‬ ‫היא בין הדברים שצריך לבדוק.‬
‫רק אחוז קטן מאוד מבין הנאשמים בפשע‬
‫משתמש בהצלחה בהגנת אי שפיות.‬
‫הגנת אי שפיות, הטענה שבשעת ביצוע הפשע,‬
‫הנאשם לא ידע שההתנהגות שלו אינה תקינה‬
‫כתוצאה ממחלה או פגם נפשי חמור,‬
‫מועלית רק באחוז אחד‬ ‫מכלל התיקים הפליליים במדינה.‬
‫ג'פרי דאהמר טען לאי שפיות,‬ ‫והמושבעים דחו את הטענה...‬
‫אף שהוא הודה באכילת קורבנותיו.‬
‫ג'ון ויין גייסי רצח 33 ילדים.‬
‫המושבעים סירבו לקבל את הגנת אי השפיות שלו.‬
‫מדוע הגנת אי שפיות מצליחה לעתים כה נדירות?‬
‫אולי כי רק לעתים נדירות היא אמינה.‬
‫כריס דיינינגר הוא המוח המשפטי של הצוות.‬
‫הבסיס להגנת אי שפיות‬
‫הוא שאתה סובל ממחלה או פגם נפשי‬
‫בזמן המעשה,‬
‫מה שגורם לך לאי מסוגלות להבחין בין טוב לרע‬
‫או לאי מסוגלות לשלוט בהתנהגות שלך.‬
‫עמדתנו הייתה שלורן קאנרק‬ ‫גרמה למייקל בריסון לאבד את שפיותו.‬
‫בזמן הירי,‬
‫מייקל סבל ממחשבות שווא,‬
‫ועל כן לא היה יכול להיות אחראי למעשיו.‬
‫אסטרטגיה נדירה, הגנת אי שפיות,‬
‫וטענה שלורן השתמשה ברשתות חברתיות‬ ‫כדי להביא אותו אל סף שבירה.‬
‫נשמע מאוד לא סביר‬
‫שאיזה גבר בן חמישים מפתח פתאום מחלת נפש.‬
‫הוא עשוי להיענש בעד שישים שנות מאסר.‬
‫מי לוקח תיק כזה?‬
‫מי מעלה את טענות ההגנה בתיק כזה?‬
‫האמנתי שאוכל לעמוד במשימה.‬
‫- נאומי פתיחה‬ ‫28 במרץ, 2002 -‬
‫תודה לחבר המושבעים.‬ ‫אנחנו מוכנים לפתוח את המשפט,‬
‫ונתחיל בנאומי הפתיחה.‬
‫בסדר, שקט בסט!‬
‫אין דרך לתאר את הלחץ‬ ‫ואת העוצמה שאתה מרגיש.‬
‫אתה נכנס לאולם בית המשפט,‬
‫והשופט אומר לי‬ ‫שזה הזמן לשאת את נאום הפתיחה.‬
‫הרגע הזה לא דומה לאף רגע אחר בחיים שלי.‬
‫אני נעמד, הולך אל המושבעים,‬
‫ואומר את המילים הראשונות שלי.‬
‫"הצילו! אני..."‬
‫"...חושש לחיי."‬
‫"מישהו..."‬
‫"...לא משנה מי, בבקשה, תעזרו לי!"‬
‫אלה הקריאות לעזרה של מייקל בריסון.‬
‫זו טרגדיה,‬
‫טרגדיה, שלורן קאנרק נורתה באותו יום.‬
‫ועם זאת,‬
‫ישנה טרגדיה נוספת,‬
‫סיפורו הטרגי של מייקל בריסון.‬
‫לכל אדם יש סף שבירה.‬
‫הנושא האמיתי של התיק הזה‬
‫הוא העובדה שלורן קאנרק והחבר שלה‬
‫זממו להרוס את האיש הזה ולהוציא אותו מדעתו.‬
‫בסדר, תודה, מר בילינקס.‬
‫מר שלהורן?‬
‫אני צריך להקרין יותר?‬
‫אני כריס שלהורן.‬
‫אני עוזר תובע במשרד התובע במחוז מוריס.‬
‫חלק מתפקידו של תובע‬ ‫הוא לייצג את קורבנות הפשע‬
‫ובשאיפה, לבקש בשמם צדק כשאנו מגיעים למשפט.‬
‫בוקר טוב.‬
‫שוב תודה על שהגעתם הנה היום‬ ‫ועל השירות שלכם כמושבעים.‬
‫זה בהחלט מלחיץ מאוד לשאת את נאום הפתיחה‬
‫באופן שבו אתה רוכש את אמון המושבעים‬
‫אבל גם נשמע משכנע בדברים שאתה אומר להם.‬
‫אנחנו נמצאים פה בגלל הבחירה שהנאשם קיבל‬
‫ב-7 באוגוסט, 2019.‬
‫הבחירה שלו להביא אקדח,‬
‫לכוון אוותו אל לורן ולסחוט את ההדק פעמיים,‬
‫ואז להפנות אותו אל רוב ולסחוט את ההדק שוב.‬
‫ידענו שהתכוננו‬
‫ושיש לנו תיאוריה עקבית לגבי מה שקרה,‬
‫למה הירי התרחש כאשר הוא התרחש.‬
‫מה קרה בין האנשים האלה שהוביל לירי.‬
‫האיש הזה, הנאשם, הוא מי שעומד למשפט.‬
‫ייתכן שתשמעו דברים שלא ימצאו חן בעיניכם‬
‫על לורן, רוב, מרי הסקינס‬ ‫או על מישהו מהאחרים.‬
‫אבל אף אחד מהדברים האלה לא מצדיק ירי.‬
‫הסתכלנו על האישומים,‬
‫וידאנו שיש לנו מספיק ראיות למסור למושבעים‬
‫כדי לבסס את הפשעים מעבר לכל ספק סביר.‬
‫הרגשנו שיש לנו די ראיות כדי להוכיח את זה.‬
‫- ההגנה -‬
‫כדי להשתמש בהגנת אי שפיות‬
‫צריך עד מומחה,‬
‫פסיכיאטר שבדק את הלקוח שלך.‬
‫האבחנה שלו היא שהמצב תואם להגדרה החוקית.‬
‫קרא לעד הבא שלך.‬
‫ההגנה מזמנת את העד ד"ר סטיבן סימרינג.‬
‫ניסיתי להוכיח שללורן קאנרק הייתה תוכנית‬
‫להרוס את מייקל בריסון.‬
‫דוקטור, אילו דעות‬
‫גיבשת כאשר בחנת את הנושא בכללותו?‬
‫למר בריסון, לדעתי, יש שתי אבחנות.‬
‫הראשונה היא הפרעת מחשבות שווא.‬
‫והשנייה היא הפרעת דיכאון מתמשכת.‬
‫ד"ר סימרינג הסכים,‬
‫וגם הוא חשב שמייקל בריסון‬ ‫נדחק אל מעבר לקצה על ידי לורן קאנרק,‬
‫ושהוא לא היה אחראי למעשיו.‬
‫כשאתה סובל ממחשבות שווא,‬
‫אי אפשר לשכנע אותך שהאמונה שלך שגויה.‬
‫אמונת השווא שבליבה‬
‫היא שלורן קאנרק עמדה להשמיד אותו,‬
‫והוא עשה כל מה שביכולתו‬
‫כדי לנסות להגן על עצמו‬ ‫מפני מחשבת השווא הזאת.‬
‫אז בכל הנוגע לתקרית עצמה,‬
‫הוא לא הצליח לספק לך פרטים ספציפיים...‬
‫נכון. הוא לא סיפק לי פרטים,‬ ‫ולא סיפק פרטים לרשויות החוק.‬
‫הוא הבחין בין טוב לרע?‬
‫בזמן התקרית, הוא לא הבחין. לא.‬
‫למייקל בריסון אין מושג לגבי מה שקרה.‬
‫די קשה למושבעים להאמין לזה.‬
‫אפשר להישבר עד כדי כך שלא זוכרים שום דבר?‬
‫יש לנו חוות דעת רפואית‬ ‫שקובעת שהוא היה שבור.‬
‫התחלנו להציג ראיות‬
‫של אנשים שראו ביטויים פיזיים‬ ‫לכך שמייקל נשבר.‬
‫ראית אי פעם את מייקל נשבר‬
‫בתגובה למה שהוא ראה‬ ‫בפוסטים האלה ברשתות החברתיות?‬
‫הוא המשיך לפחד יותר ויותר,‬
‫להתפרק, להיכנס לפניקה. ממש פניקה.‬
‫אתה יכול לתאר את הדברים שראית‬
‫ביומיים-שלושה האחרונים‬
‫לפני הירי?‬
‫הייתי אומר שהוא היה במצב כמעט קטטוני,‬
‫הוא לא ישן, לא אכל...‬
‫המבט בעיניו היו מזוגג.‬
‫בכל משפט יש עליות ומורדות.‬
‫כל יום הוא קרב בפני עצמו.‬
‫בסוף, הדבר היחיד שחשוב‬
‫הוא לנצח במלחמה.‬
‫התביעה מזמנת את לורן קאנרק.‬
‫בסדר, לורן קאנרק.‬
‫האם את נשבעת בפני האל הכול יכול‬ ‫שהעדות שתמסרי בבית המשפט תהיה...‬
‫גילוי הראיות מתחיל, במשפט רגיל,‬
‫זאת בדרך כלל תיקייה קטנה.‬
‫אבל במקרה הזה היה ספר‬ ‫של שלושים או ארבעים תקליטורי די-וי-די.‬
‫היו הרים של הודעות טקסט.‬
‫חשבון הפייסבוק של לורן קאנרק,‬
‫שהיו בו 19,800 עמודים.‬
‫בסדר. חקירה נגדית, מר בילינקס.‬
‫אחר צהריים טובים, גברת קאנרק.‬ ‫-אחר צהריים טובים.‬
‫בנוגע לחשבון הפייסבוק שלך,‬
‫פרסמת בו דברים מדי יום, נכון?‬
‫נכון.‬
‫השקעתי יותר ממאה שעות‬
‫בעיון בכל הפוסטים שלה ברשתות החברתיות.‬
‫הרגשתי שאני יכול להרוס אותה.‬
‫"פעם הורסת בתים, תמיד הורסת בתים."‬
‫"היא לא הרבה יותר מטינופת שלוליות",‬ ‫"הנשק חם".‬
‫את אמרת את זה?‬
‫כנראה.‬ ‫-" אולי הגיע הזמן לצאת למלחמה."‬
‫תחזור לפוסט מלפני רגע, על...‬
‫אני ממשיך. יש לנו עוד הרבה.‬ ‫-בסדר.‬
‫מה שאד ואני ניסינו לעשות‬
‫היה להוציא מהעדה את האמת‬
‫שהיא ניסתה להסתיר.‬
‫את זוכרת שאמרת משהו כמו, "המלך ייהרג,‬
‫"המלכה תוקרב"?‬
‫למען האמת, אני לא יודעת.‬ ‫דיברתי על משחק שח,‬
‫ואולי זאת הייתה אנלוגיה, אבל...‬
‫אבל האנלוגיה הייתה מכוונת‬
‫למייקל בריסון ולמרי הסקינס, נכון?‬
‫בהחלט.‬
‫הדברים שלורן קאנרק עשתה‬
‫היו מספיקים כדי לשגע כל אחד.‬
‫אמרת משהו כמו,‬
‫"זאת אני. תיזהרו, כי אני באה"?‬
‫ואני כזה, "כן".‬
‫"זאת אני‬
‫"תיזהרו, כי אני באה"‬
‫נדמה לי שזה היה פוסט מ"האמן הגדול מכולם".‬
‫הוא היה כל כך מלוכלך שהוא לקח משהו‬
‫שבבירור לא היה קשור לרצח,‬
‫מריבות או עוינות.‬
‫אני לא זוכר דבר כזה.‬
‫הצגתי רק את הדברים שחשבתי שיעזרו למושבעים.‬
‫אחרי שהצגתי אין ספור מסמכים‬
‫שהצביעו על כך שהיא אמרה דבר כזה או אחר,‬
‫שאלתי אותה את השאלה המכרעת.‬
‫האם הייתה לך תוכנית להרוס את מייקל בריסון?‬
‫בשלב כלשהו, כן.‬
‫כשהיא אמרה את זה, חשבתי שהמשחק נגמר.‬
‫גבירותיי ורבותיי, נעצור פה להיום.‬
‫אנא אל תשוחחו על התיק.‬
‫את יכולה לרדת, גברתי. תחכי בחוץ.‬
‫עם שאלות ותשובות כאלה,‬
‫ממש יש לך תחושה‬
‫שהיה מאמץ מתוזמר לשבור אותו.‬
‫בילינקס השתמש במילה שאני מפרשת בצורה אחרת.‬
‫בראש שלי חשבתי,‬
‫שהוא לא עשה שום דבר‬ ‫חוץ מלהטריד אותי ולנסות להרוס לי את החיים.‬
‫לא רציתי להרוס אותו, רציתי לעצור אותו.‬
‫מייקל בריסון‬
‫נדחק אל מעבר לקצה‬
‫על ידי לורן קאנרק.‬
‫רשע טהור.‬
‫מר שלהורן, יש למדינה עדויות נגדיות?‬
‫כן, כבודו.‬
‫התאוריה שלנו במשפט‬ ‫הייתה שאסור לך לירות במישהי.‬
‫ומייקל בריסון נקט צעד משמעותי‬
‫והתתנהג באופן שנועד להרוג את לורן קאנרק.‬
‫זאת הייתה המטרה שלו.‬
‫המדינה מזמנת את ד"ר לואיס שלזינגר.‬
‫בסדר, ד"ר שלזינגר.‬
‫במקרה הזה,‬
‫האם מצאת ראיות למחשבות שווא‬
‫על סמך הבדיקה שערכת למייקל בריסון?‬
‫לא, לא מצאתי שום ראיות.‬
‫ד"ר שלזינגר לא אבחן הפרעת מחשבות שווא‬
‫ולא מצא שום ראיה למחשבות שווא בתיק.‬
‫אני חושב שזה אובדן זיכרון מומצא.‬
‫הוא טען שהוא לא זוכר‬ ‫רק את ההתנהגות הפלילית.‬
‫הזיכרון שלו מכל דבר אחר‬ ‫הוא מצוין. אתה רציני?‬
‫אם יש לך זיכרון טוב כמו שלו,‬
‫והדבר היחיד שאתה שוכח הוא התנהגות פלילית,‬
‫זה דגל אדום.‬
‫הם הציגו אותו כמין ספורטאי אולימפי גדול‬
‫שהפך לאדם שבור.‬
‫"למה זה ככה?‬
‫"בטח בגלל האנשים האלה.‬
‫"כי כשאנחנו הכרנו אותו, הוא היה כזה,‬
‫"ועכשיו הוא כזה."‬
‫הוא מעין קליפה ריקה,‬ ‫ובודק מתי המושבעים נמצאים‬
‫כדי לדאוג שהוא נראה משוגע במיוחד,‬
‫וכשהם לא נמצאים, הוא רושם לו הערות.‬
‫היה רגע במשפט שדיברנו בו על פוסט בטוויטר.‬
‫מייקל פרסם,‬
‫"כשאתה מגיע לאולימפיאדה, יש לך המון כוח.‬
‫"אני אעשה מה שאני רוצה". לעודד אדם כזה...‬
‫הוא כתב בטוויטר,‬ ‫"אני אוכל לעשות מה שאני רוצה"?‬
‫משהו כזה.‬ ‫אני עושה פרפרזה על רוב הדברים האלה.‬
‫אתה יודע, קצת כמו שאתה עשית, אבל כן.‬
‫הוא מקבל פתק ממייקל,‬
‫מייקל המשוגע שיושב שם‬ ‫ודופק את הראש בשולחן,‬
‫עושה כל מיני פרצופים,‬
‫אבל יש לו מספיק היגיון‬
‫וברור שהוא עדיין מספיק מחובר למציאות‬
‫כדי לכתוב פתק ולתת לעורך הדין שלו.‬
‫"תזכור להוסיף את זה."‬
‫תופתעי לדעת‬
‫שלמייקל בריסון אין חשבון טוויטר?‬
‫הוא לא נשאר בלתי שפוי. זה לא היה העניין.‬
‫הוא טען שהוא היה לא שפוי באותו זמן.‬
‫למה הוא עדיין נראה כמו משוגע?‬
‫אתה רואה את מר בריסון באולם?‬
‫נדמה לי שזה מייקל, ליד עורך הדין שלו.‬
‫אבל אני אומר‬ ‫שהוא נראה לגמרי אחרת כשפגשתי אותו.‬
‫כשפגשתי אותו הוא היה מטופח ובעל מראה הולם,‬
‫ועכשיו הוא נראה... שיער ארוך ומבולגן.‬
‫הוא לא נראה ככה כשפגשתי אותו.‬
‫זה משחק. אתם צופים בתאטרון.‬
‫אם אתה לא מספיק חכם כדי להבין את זה,‬ ‫אתה לא אמור להיות בחבר המושבעים, נקודה.‬
‫אחד מהאתגרים היה שהם עבדו ביחד.‬
‫הם גרו באותו מקום.‬
‫לכל אחד מהם היו מטרות משלו, אולי.‬
‫האם בשלב כלשהו מייקל בריסון שלח לך הודעה‬
‫וכתב שהוא יאמלל אותם אם הם יישארו?‬
‫"אני אדאג שהם יהיו כל כך אומללים פה‬
‫"שהם יתחננו לעבור למקום אחר...‬
‫"חכי ותראי. אני ממש טוב בזה."‬
‫כן.‬
‫טוב, לורן משגעת את מייקל,‬
‫כי היא אומרת עליו כל מיני דברים רעים‬
‫ומדווחת עליו ל"ספורט בטוח",‬
‫ובאותו זמן, זה בדיוק‬ ‫מה שמייקל בריסון ומרי הסקינס‬
‫עושים ללורן.‬
‫- מייקל בריסון -‬
‫- אני צריך את כל מי שנדפק אי פעם -‬
‫- על ידי לורן, רוב ואבא של לורן...‬ ‫חוואים, וטרינרים, מאמנים. -‬
‫- כל אחד ואחד. -‬
‫- אני אדאג‬ ‫שהיא תורחק מתחרויות לכל החיים. -‬
‫האם את או הנאשם, בשלב כלשהו,‬
‫הגשתם תלונה נגד לורן קאנרק‬ ‫לפדרציית הרכיבה?‬
‫כן.‬
‫טענו בפני המושבעים שחלק גדול מההתנהגות שלו‬
‫לא התאים לאדם מפוחד.‬
‫הוא ביקש מעורך הדין שלו לשלוח‬ ‫הודעות פינוי שקריות כדי להפחיד אותה.‬
‫מייקל לא רצה להתחיל תהליך פינוי.‬
‫הוא רצה להפחיד אותה כדי שתעזוב. אז הוא...‬
‫הסיבה לכך שלא עזבנו וזהו היא שלא יכולנו,‬
‫כי הם התקשרו לאורוות ולכלכו עלינו.‬
‫האורוות שעמדו לקבל את הסוסים שלי‬ ‫פתאום לא הסכימו.‬
‫מייקל בריסון פשוט לא רצה‬ ‫אף פעם לומר ללורן את המילים‬
‫"את לא רצויה פה, את צריכה לעזוב",‬
‫ובמקום זה ניסה כל מיני דרכים‬ ‫עקיפות וערמומיות לגרום לה לעזוב,‬
‫וכשזה לא עבד, הוא נקט באלימות.‬
‫יש תאוריות שונות‬ ‫על האופן שבו צריך לנהל משפט.‬
‫יש תיקים שדורשים דרמה בהתחלה.‬
‫לפעמים אתה רוצה‬ ‫להגביר את הדרמה לכל אורך הדרך.‬
‫אנא צייני את שמך‬ ‫ואייתי את שם המשפחה לפרוטוקול.‬
‫רות פיניקס קוקס.‬ ‫שם המשפחה שלי הוא ק-ו-ק-ס.‬
‫תודה.‬
‫את יכולה לשבת, גברת קוקס.‬ ‫-תודה.‬
‫דברי בבקשה בקול רק כדי שנוכל לשמוע...‬
‫ד"ר קוקס הייתה שותפה‬ ‫של מרי הסקינס גריי בבעלות על סוס‬
‫שהתאמן עם מרי הסקינס‬
‫בחווה, בהדרכת מייקל בריסון.‬
‫ב-4 באוגוסט, האם קיימת שיחה‬
‫עם הנאשם באורוות שבחווה?‬
‫כן, אדוני.‬ ‫-האם הוא ביקש ממך משהו?‬
‫כן, אדוני.‬ ‫-מה הוא ביקש?‬
‫הוא רצה לראות אקדח שהיה לי במכונית.‬
‫זכור לך איזה מין אקדח זה היה?‬
‫אקדח רוגר בקוטר 9 מ"מ.‬
‫האם חששת לתת לו את האקדח באותו רגע?‬
‫בהחלט לא היו לי, אדוני.‬
‫ד"ר קוקס נתנה לו את האקדח.‬
‫הוא היה פרוק. הוא היה בתוך תיק.‬
‫מייקל בריסון הכניס אותו לכספת הנשק שלו.‬
‫זה היה שלושה ימים לפני תקרית הירי,‬
‫מה שמצביע על תכנון של רצח‬
‫או הכנה לרצח.‬
‫זאת לא הייתה החלטה של אותו רגע‬
‫אלא החלטה שהלכה ונבנתה.‬
‫זאת לא הייתה תוצאה‬ ‫של מחשבות שווא אלא תגובה‬
‫לכך שאף צד לא קיבל את מה שהוא רצה.‬
‫והעימות הגיע לשיא ב-7 באוגוסט‬
‫כשעובדת סוציאלית מהשירות להגנת הילד‬
‫הגיעה לחווה.‬
‫כמה דקות אחר כך,‬ ‫מייקל בריסון נכנס למכונית שלו‬
‫ונסע כקילומטר כדי להתעמת עם לורן,‬
‫בלי לדעת או להבין‬ ‫למה העובדת הסוציאלית הגיעה לחווה.‬
‫באת במיוחד כדי לחפש את מייקל בריסון?‬
‫לא.‬
‫העובדת נשלחה לשם‬
‫בגלל תלונה על הזנחה שהתקבלה ב"ספורט בטוח",‬
‫בנוגע לאפשרות של הזנחה‬ ‫בהקשר של מרי הסקינס והילדים שלה.‬
‫כשהגשתי את התלונה,‬
‫"ספורט בטוח" כל הזמן שאלו אותי,‬ ‫"יש בחווה קטינים?"‬
‫אני לא מהגנת הילד, אין לי ילדים,‬
‫אז אני לא יודעת מה הם חושבים על זה‬
‫או למה זה חשוב.‬
‫אני התלוננתי עליו בגלל מה שהוא עשה.‬
‫התלוננתי רק על הטרדה,‬ ‫התעמרות וניצול לרעה של כוח.‬
‫בזמן שמרי הסקינס‬ ‫והעובדת הסוציאלית דיברו בפרטיות,‬
‫הוא נכנס והפריע להן שלוש פעמים.‬
‫בפעם השלישית הוא אמר להן‬
‫שהוא צריך להשתמש במשרד,‬
‫כאשר המשרד הוא המקום שבו הייתה כספת הנשק.‬
‫המומחה שלו העיד‬ ‫שהוא זוכר שהוא "לקח את האקדח,‬
‫"טען אותו ונסע להתעמת איתה".‬
‫אז זכור לך שבשלב כלשהו,‬
‫בזמן שתשאלת את מייקל בריסון,‬
‫הוא אמר לך שהוא זוכר‬
‫שהוא לקח את האקדח מהכספת לפני הנסיעה לבית?‬
‫כן.‬ ‫-ואתה מסכים שזה לא כתוב בדוח שלך?‬
‫אני לא אעיין בו‬ ‫ואבזבז את זמנם של המושבעים.‬
‫אני מקבל את התיאור שלך.‬
‫הוא קיבל החלטה מודעת להיכנס למשרד שלו,‬
‫לקחת את האקדח, לטעון אותו,‬
‫להכניס אותו לכיס, להסתיר אותו.‬
‫ואז הוא נסע לשם בידיעה שזה הסוף.‬
‫היינו צריכים לקשר את התוכנית הבוקר‬
‫לנאומי הסיכום‬
‫במשפט ניסיון הרצח של מייקל בריסון.‬
‫בסדר, נכניס את המושבעים.‬
‫היה קשר עם המושבעים.‬
‫אני חושב שהם העריכו את התשוקה שלי.‬
‫הוא היה יכול להמציא סיפור הרבה יותר טוב.‬
‫"לקאנרק היה אקדח. יריתי בה.‬
‫"חטפתי מכות רצח!"‬
‫הטענה "אני לא זוכר" לא עוזרת לו.‬
‫הם האמינו שאני מאמין שמייקל בריסון לא אשם.‬
‫אין לי בשבילכם משפטי מחץ.‬
‫אני לא מתכוון לבכות.‬
‫אני אבקש רק שתעקבו אחרי העובדות‬ ‫ותיישמו את החוק.‬
‫כשהגיע הזמן לנאום הסיכום,‬
‫ביקשתי מהם להסתמך‬ ‫על הראיות שהגשנו להם ולחזור עם הרשעה,‬
‫שיבטחו בתיק שהצגנו להם.‬
‫רק על סמך העובדה שהנאשם השתמש בנשק קטלני‬
‫אפשר להסיק שכוונתו הייתה להרוג.‬
‫כשהוא פתח את הכספת ולקח את האקדח הוא ידע‬
‫בדיוק מה הוא מתכוון לעשות.‬
‫הדברים שלורן קאנרק עשתה לו היו נוראים!‬
‫נוראים!‬
‫מי מרחיק לכת במידה שלורן קאנרק‬ ‫ורוברט גודווין הרחיקו לכת?‬
‫מר בילינקס אמר את זה על לורן קאנרק‬
‫שוב ושוב ושוב.‬
‫"מי עושה דבר כזה?"‬
‫הנאשם עשה לה את אותו דבר בדיוק.‬
‫מייקל בריסון היה לא שפוי בזמן התקרית.‬
‫הוא סבל מפגם נפשי.‬
‫אין הפרעת זיכרון שבה אדם שוכח‬
‫רק את הזמן שבו הוא מבצע פעולה פלילית‬ ‫עד הרגע שבו הוא מסיים את הפעולה הפלילית.‬
‫הייתה להם תוכנית להרוס את מייקל בריסון.‬
‫אל תיתנו להם להשתמש בכם!‬
‫אני מבקש שלא תחזירו פסק דין‬
‫על סמך סימפטיה, גועל או רגש.‬
‫תקבעו שמייקל בריסון זכאי!‬
‫זה הדבר הנכון והצודק לעשות.‬
‫- פסק הדין -‬
‫יש לנו חדשות מניו ג'רזי לחלוק איתכם,‬
‫פסק הדין התקבל.‬
‫נמסר פסק הדין בתיק הניסיון לרצח‬ ‫של הספורטאי האולימפי לשעבר מייקל בריסון.‬
‫פסק הדין של מייקל בריסון הגיע.‬
‫המושבעים דנו במשך ימים.‬
‫הלחץ שוב הלך וגבר.‬
‫אף פעם אי אפשר לדעת מה חבר המושבעים יעשה.‬
‫- מתחם מחוז מוריס -‬
‫כמו שאני אומר כמעט לכל קורבן,‬
‫היה לי ביטחון גדול בהוכחות שהיו בידינו,‬
‫אבל כשהתיק עובר לדיון, הכול אפשרי.‬
‫אדוני הפרקליט, מר בריסון.‬
‫המושבעים שלחו פתק לפני כעשר דקות,‬
‫והודיעו שהם הגיעו, למעשה, לפסק דין.‬
‫הייתי משוכנע שמייקל עלול לקבל התקף לב.‬
‫לא יכולתי אפילו להיות בחדר.‬
‫יצאתי והלכתי לשבת על המדרגות‬
‫עם הראש על כפות הידיים.‬
‫בכל תיק, הרגע שבו‬ ‫פסק הדין מגיע הוא רגע לחוץ מאוד,‬
‫והלחץ רק מתגבר כשהמושבעים נכנסים לאולם,‬
‫וגורל התיק נתון בידיהם, פשוטו כמשמעו.‬
‫שבו, כולם.‬
‫בסדר, אדוני יושב הראש, קום, בבקשה.‬
‫אדוני יושב הראש, האם חבר המושבעים‬ ‫הגיע להסכמה על פסק הדין בתיק?‬
‫הגענו להסכמה.‬
‫בנוגע לסעיף הראשון,‬ ‫ניסיון לרצח של לורן קאנרק,‬
‫מה פסק הדין שלכם?‬
‫זכאי בשל אי שפיות.‬
‫בנוגע לסעיף השני...‬
‫אני לא זוכר מתי לאחרונה‬ ‫שמעתי פסק דין של "זכאי בשל אי שפיות".‬
‫זאת לא אי שפיות זמנית.‬
‫אם זה היה זמני, למה הוא ישב כל יום באולם‬
‫כשהוא נראה כמו משוגע?‬
‫כי הוא הציג הצגה,‬
‫והמושבעים בלעו אותה בלי מלח.‬
‫יש הרבה השערות,‬
‫כמו הרעיון שהוא שיחק תפקיד, נכון?‬
‫אבל לדעתי זאת צריכה להיות‬ ‫הופעה שמזכה אותו באוסקר‬
‫אם הוא משחק ככה במשך שמונה שעות.‬
‫אנשים אומרים, "זאת הצגה",‬
‫"אמרת לו להתנהג ככה",‬ ‫"אמרת לו להתנהג אחרת".‬
‫לכו להזדיין. זה לא קרה.‬
‫זה היה רגש אנושי גולמי.‬
‫הכריזו על פסק הדין ברמקול‬
‫בתחרות בפלורידה.‬
‫אנשים בתחרות הריעו ובכו.‬
‫האשטג "שחררו את מייקל".‬
‫אנשים כתבו לי, "אלוהים,‬ ‫את חייבת לראות את התגובות".‬
‫אנשים שלחו לי צילומי מסך.‬
‫רק מעטים תמכו בה במידה כלשהי.‬
‫טוב, חברי חבר המושבעים, שמעתם את פסק הדין‬
‫כפי שיושב הראש שלכם דיווח עליו.‬
‫הנאשם, מר בריסון, יאושפז באשפוז אזרחי.‬
‫אתה לא יכול לירות במישהי,‬
‫ולדעתי זה עדיין נכון.‬
‫מנקודת מבט מתורבתת,‬
‫גם אם לורן לא מוצאת חן בעיניך,‬
‫גם אם המעשים שלה לא מוצאים חן בעיניך,‬
‫פשוט קשה לי מאוד להבין‬
‫שמישהו יטען שזה בסדר לירות בה.‬
‫כשאתה מגיע לנקודת שבירה,‬ ‫אתה לא הורג אף אחד.‬
‫אתה מתפטר מהעבודה, מתגרש מאשתך,‬
‫זורק את הילד מהבית,‬ ‫עובר לצד השני של המדינה.‬
‫העולם יודע שלא הורגים אנשים‬ ‫כי כועסים עליהם.‬
‫- זיכוי בשל אי שפיות‬ ‫אינו קביעה שהנאשם חף מפשע, -‬
‫- אלא קביעה שבשל מחלה או פגם נפשי, -‬
‫- הנאשם או הנאשמת‬ ‫לא נושאים באחריות פלילית. -‬
‫- שנה מאוחר יותר -‬
‫סוף סוף, חופש!‬
‫צדק!‬
‫סוף סוף! לכולם!‬
‫מייקל בריסון הוא אדם חופשי!‬
‫תודה רבה.‬ ‫-יופי.‬
‫לך הביתה לחבק...‬ ‫-אני הולך להשתכר.‬
‫אני לא.‬
‫אחרי הזיכוי בשל אי שפיות,‬
‫מייקל אושפז במוסד לחולי נפש.‬
‫הרופאים שם ביצעו אבחנה מקיפה,‬
‫וקבעו שהוא לא סובל מפגם נפשי,‬
‫ושיש לשחרר אותו בחזרה לקהילה.‬
‫הייתי פיזית במשפט כל יום ויום.‬
‫לכל אורך הדרך, היחסים בינינו צמחו,‬
‫והיו לנו רגשות הדדיים.‬
‫עם פסק הדין הגיעה הקלה עצומה, עצומה,‬
‫כי ידעתי שיהיה לנו עתיד.‬
‫אני יושב כאן כי מישהו אמר,‬ ‫"זאת לא הייתה אשמתו, הוא נשבר".‬
‫אם עשיתי משהו לא בסדר, או לא,‬
‫בלי קשר לכל זה,‬
‫קיבלתי הזדמנות לחיים חדשים,‬ ‫ואני רוצה לחיות אותם טוב.‬
‫עצור.‬
‫תודה.‬
‫בסדר. לך.‬
‫איך את מתאוששת מזה?‬
‫הדרך הייתה ארוכה,‬
‫דרך ארוכה וקשה מאוד, שלא נגמרת.‬
‫ברגע ששני קליעים‬ ‫ממוטטים את הריאה שלך לגמרי,‬
‫הגוף שלך כבר לא יהיה אותו דבר לעולם.‬
‫אני לא חושבת‬ ‫שמייקל בריסון לא שפוי, אפילו לא קצת.‬
‫קרה פה משהו רע להדהים.‬
‫אני חושב שלכל המעורבים יש הזדמנות‬
‫לנסות להתחיל לחיות שוב את חייהם.‬
‫אנשים אומרים,‬ ‫"קיבלת את החיים שלך בחזרה". לא, לא!‬
‫הפסדתי סכום עצום, וקיבלתי בחזרה הרבה,‬
‫אבל זה עדיין עניין טראומתי עם סטיגמה.‬
‫תהיה כוכבית ליד השם שלי עד סוף חיי.‬
‫אני רוצה להראות לך משהו.‬ ‫הדפסנו הכול, כל דבר ודבר.‬
‫שני טרה-בייט שלמים שהודפסו.‬
‫לא יודעת אם הכול פה.‬ ‫כן, גם אלה הודעות חשובות.‬
‫כל אלה הודעות סמס מודפסות.‬
‫אל תיתנו לאנשים האלה‬ ‫למשוך אתכם למחילת הארנב.‬
‫אם תרצו את חילופי הדברים,‬ ‫אני אשמח לספק אותם.‬
‫אומרים לי שוב ושוב,‬ ‫"מייקל, תשאיר את זה מאחוריך".‬
‫אסור לי להשאיר את זה מאחוריי.‬
‫זה תמליל של ארבע דקות.‬
‫רק בערימה הזאת יש מאות עמודים.‬
‫רוב, איפה התצהיר של ד"ר חסן...?‬
‫איך בדיוק מישהו אמור לשרוד דבר כזה?‬
‫הייתי אדם שומר חוק‬ ‫שלא היו לו אף פעם בעיות.‬
‫היא פרסמה עמוד אחרי עמוד...‬ ‫-מייקל, צריך...‬
‫שתה. תירגע.‬
‫אנחנו נטפל בזה.‬
‫אז הוא חשב שאני אשרוף את האורווה?‬
‫שטויות. אני לא אתגונן בגלל פוסט‬
‫שהוא המציא בראש שלו...‬
‫פשט לא ייאמן‬ ‫שחבר המושבעים קיבל פסק דין כזה.‬
‫היא חייבת לצפות בזה שוב ושוב.‬
‫אני מעדיף שהיא תפסיק, כי זה כואב מאוד.‬
‫לורן קאנרק ישבה על הדוכן באולם בית המשפט‬
‫ואמרה, "יזמתי מזימה להרוס את חייו".‬
‫לורן, ניסית להרוס לי את החיים, ונכשלת.‬
‫אם באמת אגיע‬ ‫למשחקים האולימפיים או לגמר גביע העולם,‬
‫זה יהיה סיפור החזרה הגדול אי פעם.‬
‫מייקל בריסון.‬ ‫-מייקל בריסון.‬
‫מייקל בריסון.‬
‫וזה היעד שלי.‬
‫אני לא הטיפוס שהולך לבכות בפינה.‬
‫אני אמשיך בענף הזה, ויהי מה.‬
‫ומי שרוצה לסלק אותי ממנו יצטרך להרוג אותי,‬
‫כמו שמייקל ניסה לעשות.‬
‫מייקל ולורן סיפקו למפיקים‬ ‫מגוון מסמכים נוספים‬
‫שפירטו מערכת יחסים שהלכה ונעשתה מתוחה.‬
‫מרי הסקינס גריי וג'סטין הרדין‬ ‫לא הגיבו לבקשה להתראיין.‬
‫ב-15 בדצמבר, 2025, מייקל בריסון‬ ‫הורחק לצמיתות על ידי "ספורט בטוח"‬
‫ונאסר עליו להשתתף בתחרויות רשמיות.‬
‫העבירות המיוחסות לו הן הטרדה מינית,‬ ‫התנהגות שאינה הולמת והפרת תקנונים.‬
‫ניתן לערער על ההחלטה.‬
‫נציג מטעמו של מר בריסון‬ ‫מסר את ההצהרה הבאה:‬
‫"השעייתו התמידית של מייקל בריסון‬ ‫מספורט הרכיבה‬
‫"הפרה את זכויותיו החוקתיות‬ ‫ואת זכויות האדם שלו,‬
‫"כפי שנעשה לאין ספור אמריקאים נוספים.‬
‫"אנו נערער על ההחלטה השגויה, נזכה את מייקל‬ ‫ונשיב לו את מקומו הראוי בעולם הסוסים.‬
‫"ההליך יכלול בוררות ותביעה אזרחית."‬
‫בתגובה לשאלה‬ ‫בנוגע להרחקתו של מייקל בריסון,‬
‫ג'ון קאנרק מסר בין השאר את הדברים הבאים:‬
‫"...מייקל בריסון ניסה לרצוח את בתי‬ ‫כשירה בה בחזה מטווח אפס...‬
‫"היא שהתה חודש במחלקת טיפול נמרץ‬ ‫כשהיא מחוברת למנשם...‬
‫"אף אישה לא צריכה לעבור חוויה כזאת."‬
‫תרגום כתוביות: ברונק פרלמוטר‬